text: रोहतक के उपायुक्त अतुल कुमार ने बताया कि जिले में हालत पूरी तरह नियंत्रण में है। पुलिस और अर्धसैनिक बलों के जवान किसी भी स्थिति से निबटने के लिए पूरी तरह तैयार हैं। उन्होंने कहा कि रोहतक आने वाले प्रत्येक व्यक्ति की तलाशी ली जा रही है। जांच के दौरान जो भी व्यक्ति पहचान पत्र नहीं दिखा पाता है या आने का सही कारण नहीं बता पाता है तो उसे हिरासत में ले लिया जाएगा। रोहतक की सीमा पर नाका बनाए गए हैं. ड्यूटी मजिस्ट्रेट को तैनात किया गया है।